### | | | | --- | --- | | | | | --- | | **Byråd** 26. juni 2018 Sagsnr. 710-2018-3203 Dok.nr. 710-2018-161460 Sagsbehandler DPHNED | | 116.                [adresse] på dagtilbudsområdet 2018-2022 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | BS-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag behandle kapacitetsanalysen på
dagtilbudsområdet for 2018-2022.

Kapacitetsanalysen er Favrskov Kommunes centrale redskab til
at styre og tilpasse kapaciteten på dagtilbudsområdet. Formålet med analysen er
at sikre, at pasningsgarantien fortsat kan overholdes.

I analysen vurderes kapaciteten og det forventede behov for
pladser for de 0-6-årige i [adresse] i perioden 2018-2022. Behovet
vurderes med udgangspunkt i den seneste pasningsprognose for kommunens
0-6-årige børn.

Der har igennem de seneste år været et fald i børnetallet.
På 0-2-års området er der fra 2010 til 2018 sket et fald på 286 børn fra 1.867
til 1.581. Dog er udviklingen på 0-2-års området nu vendt, og der er fra 2016
til 2018 sket en stigning på 91 børn fra 1.490 til 1.581. På 3-6-års området
har faldet i perioden 2010 til 2018 været på 477 børn fra 2.851 til 2.374. Der
forventes et yderligere fald i 2019, hvorefter antallet af 3-6 årige igen forventes
at stige.

Samlet set forventes der på 0-2-års området at mangle 84
pladser i 2018 stigende til 133 pladser i 2022. Antallet af manglende pladser varierer
på tværs af kommunens geografiske områder. Manglen på pladser skyldes, at der i
enkelte områder er flere 0-2 årige end forventet, og at det i nogle områder er
vanskeligt at rekruttere et tilstrækkeligt antal dagplejere.

Da der er områder, hvor det pt. ikke er muligt at rekruttere
et tilstrækkeligt antal dagplejere, er det nødvendigt at have indskrevet et
højere antal børn i vuggestuegrupperne end det børnetal, som institutionerne er
normeret til. Dette gør sig primært gældende i Hammel-, Hadsten- og
Hinnerup-området, og mere end halvdelen af merindskrivningerne er pt. i
[adresse] og [adresse].

På 3-6-års området var der 1. marts 2018 et overskud på 218 pladser.
I 2022 forventes overskuddet at være faldet til 76 pladser. Det overskydende
antal pladser varierer områderne imellem.

**VURDERING**

På 0-2-års området forventes der i 2018 og 2019 et behov for
flere pladser i Hadsten, [adresse], Christina Christoffersen, Farre, Kaspar Jepsen, Hinnerup, [adresse] og
[adresse].

For Astrid Holm vedkommende forventes et lavere behov for
kommunale pladser end angivet i analysen, da en stor del af børnene i området
indskrives i den private institution i Vellev samt i de omkringliggende
distrikter. Er der brug for pladser, anvises børnene en plads i Ulstrup, hvor
der er mulighed for at merindskrive, eller der kan ansættes dagplejere. Ved
behov for flere pladser i [adresse] vil der kunne merindskrives i den nyetablerede
vuggestuegruppe i [adresse] i [adresse]. I [adresse] vil der ved behov for flere
pladser kunne merindskrives børn i en af vuggestuerne i Hadsten opland området.

Umiddelbart viser analysen et overskud af pladser i Hammel
by. Der er dog reelt et underskud af pladser i Hammel by, da pladserne benyttes
af børn fra de omkringliggende distrikter – primært børn fra [adresse].

Byrådet vedtog 24. juni 2014, at tilpasninger af 0-2-års
pladser som udgangspunkt sker ved reduktion eller udvidelse af pladser i
dagplejen - dog således, at der etableres vuggestuepladser, hvis det ikke er
muligt at rekruttere tilstrækkeligt med dagplejere. Børne- og Skoleudvalget vedtog
i forbindelse med behandling af kapacitetsanalysen i 2017, at der skulle
gennemføres en forstærket markedsføringsindsats for at forsøge at rekruttere
yderligere dagplejere. Kampagnen har skabt stor interesse fra en række medier,
men har desværre kun betydet enkelte ansættelser.

Det kan supplerende oplyses, at det i perioder med
højkonjunktur og lav arbejdsløshed er sværere at rekruttere dagplejere.

Børn og Skole foreslår derfor, at der udarbejdes forslag om
oprettelse af vuggestuegrupper i Hadsten, Hammel, Hinnerup, [adresse] og [adresse].

Michelle Kjeldsen forudsætter, at
antallet af dagplejere kan fastholdes i perioden 2018-2022. Som beskrevet
ovenfor kan det i enkelte områder blive svært at rekruttere et tiltrækkelig
antal, hvis der er dagplejere, som fratræder deres stilling. Børn og Skole
lægger derfor op til, at Byrådet i forbindelse med behandling af kapacitetsanalysen
tager stilling til, om der skal udarbejdes budgetforslag, så der enkelte steder
etableres et ekstra antal vuggestuepladser for at sikre en mere stabil
kapacitet fremadrettet. Alt efter udviklingen i antallet af dagplejere  - og
forældrenes valg - kan oprettelse af et ekstra antal vuggestuepladser betyde,
at udnyttelsesgraden i dagplejen periodevis i enkelte områder vil være lavere end
den budgetlagte. Der er i forbindelse med budget-/ressource-tildelingen på
daginstitutionsområdet tale om, at ’pengene følger barnet’. Det betyder, at
institutionerne kun får penge for det antal vuggestuebørn, de passer, og der er
således ikke en merudgift for kommunen, hvis ikke alle vuggestuepladser fyldes
op.

Hvis Byrådet godkender indstillingspunkterne 2-5, vil Børn
og Skole i forbindelse med Budget 2019-2022 i samarbejde med Ejendomscentret udarbejde
budgetforslag på etablering af tre vuggestuegrupper i Hinnerup, to i Hadsten,
en i Hammel og en i [adresse]. Herudover vil der i særskilt sag udarbejdes
forslag om yderligere en vuggestuegruppe i [adresse]. Alle steder foreslås
vuggestuegrupperne etableret, så de efter behov på et senere tidspunkt kan benyttes
til en børnehavegruppe. I [adresse] er der i forbindelse med Budget 2018-2021
afsat rådighedsbeløb til etablering af en vuggestuegruppe. Børn og Skole
foreslår, at der etableres yderligere én vuggestuegruppe, således at der
igangsættes et samlet projekt med etablering af to vuggestuegrupper.

På 3-6-års området har der over flere år været et markant
antal overskydende pladser. Der er derfor i forbindelse med Budget 2015-2018 og
Budget 2016-2019 besluttet at reducere kapaciteten i Hadsten, Hammel og Ulstrup.
 Det fortsatte antal overskydende pladser er nogenlunde jævnt fordelt over hele
kommunen, og der vurderes derfor ikke at være grundlag for at nedlægge
institutioner. Dog forventes der et markant antal overskydende pladser i Thorsø
(ca. 50 pladser). Håndteringen af dette overskydende antal pladser vil indgå i
det videre arbejde med arealoptimering af kommunale bygninger i [adresse].

**ØKONOMI**

I forhold til sidste års budgetforudsætninger forventes der
i 2018 passet 25 flere 0-2-årige og 39 færre 3-6-årige. De driftsmæssige
konsekvenser af denne ændring håndteres i forbindelse med 1. budgetopfølgning
2018.

De driftsmæssige merudgifter ved etablering af tre
vuggestuegrupper i Hinnerup, to i Hadsten, en i Hammel, en i [adresse] samt to i
Søften beløber sig til netto ca. 860.000 kr. pr. år. Der skal herudover
påregnes ekstraudgifter til bygningsdrift.

Finansieringen af de driftsmæssige merudgifter indgår i de
anlægsforslag, der fremlægges i forbindelse med Budget 2019-2022.

Byrådet afsatte i forbindelse med Budget 2018-2021 3,3 mio.
kr. til en vuggestuegruppe i [adresse]. Det vil i en særskilt sag blive foreslået,
at der afsættes rådighedsbeløb til etablering af yderligere én vuggestuegruppe
i [adresse], og at de afledte driftsudgifter indarbejdes i det tekniske budget.

**INDSTILLING**

Direktøren for Børn og Skole indstiller til Byrådet:

1. At kapacitetsanalysen for 2018-2022
godkendes som grundlag for forslag til optimering af kapacitetsudnyttelsen i
forbindelse med Budget 2019-2022.

2. At der i forbindelse med Budget 2019-2022 udarbejdes budgetforslag på
oprettelse af tre vuggestuegrupper i Hinnerup.

3. At der i forbindelse med Budget 2019-2022 udarbejdes budgetforslag på
oprettelse af to vuggestuegrupper i Hadsten.

4. At der i forbindelse med Budget 2019-2022 udarbejdes budgetforslag på
oprettelse af én vuggestuegruppe i [adresse] (i eksisterende bygning).

5. At der i forbindelse med Budget 2019-2022 udarbejdes budgetforslag på
oprettelse af en vuggestuegruppe i Hammel.

**BESLUTNING**

***Børne- og Skoleudvalget, 7. juni 2018:***

Fraværende:Naja Johansen

Indstilles godkendt.

***Økonomiudvalget, 19. juni 2018:***

Fraværende:Ingen

Ad 1. Indstilles godkendt.

Ad 2.-5. Det indstilles, at det videre arbejde med
etableringen af vuggestuepladser i forhold til budget 2019-2022 skal ses som en
samlet pulje, der løbende udmøntes i takt med udviklingen i børnetallene på 0-2
årsområdet.

**Bilag**

|  |  |
| --- | --- |
| Kapacitetsanalyse på dagtilbudsområdet 2018- 2022 | 710-2018-78570 |